google/wiki40b huggingface dataset:
जॉली एलएलबी

पटकथा

जगदीश त्यागी उर्फ जॉली (अरशद वारसी) एक संघर्षरत वकील है जो अपने क्षेत्र में एक बड़ा नाम बनना चाहता है। जॉली मेरठ से दिल्ली आता है और एक ऐसे केस का हिस्सा बन जाता है जिसे भारत का एक प्रसिद्ध और मंहगा वकील तेजिंदर राजपाल (बोमन ईरानी) लड़ रहा है। राजपाल का मुवक्किल राहुल दीवान (राजीव सिद्धांत) एक हिट एंड रन केस में फंसा है जिसमें उसकी गाड़ी ने फुटपाथ पर सोए कुछ लोगों को कुचल दिया था। राजपाल ने अपने क्लाइंट को बचाने के लिए पुलिस के साथ मिलकर सबूतों के साथ छेड़खानी की और साबित कर दिया कि राहुल निर्दोष है। राजपाल के बहस करने की अदा से जॉली काफी प्रभावित होता है लेकिन उसे समझ आ जाता है कि अन्याय हुआ है। जॉली केस फिर से खुलवाने के लिए जज सुंदरलाल त्रिपाठी (सौरभ शुक्ला) के कोर्ट में जनहित याचिका दायर करता है।

निर्माण

फ़िल्म की कहानी 1999 के संजीव नन्दा के हिट-एंड-एन केस की घटना से प्रेरित है।
सिजियम क्लोराइड

सिजियम क्लोराइड एक अकार्बनिक यौगिक है।
मैदान गढी

मैदान गढी दक्षिण दिल्ली का ऐक भाग है। यहां प्रसिद्ध इन्दिरा गांधी राष्ट्रीय मुक्त विश्वविद्यालय जिसे इग्नू‎ (IGNOU) भी कहते हैं, स्थित है।
सुदामाचरित्र

हलधर दास का जन्म बिहार में मुजफ्फरपुर जिले के पदमौल नामक ग्राम में हुआ था। नून नदी के किनारे उनकी समाधि बनी है। उन्होंने एक शिव मन्दिर भी बनवाया था, जो आज भी नून नदी के किनारे विद्यमान है। उनका नाम बज्जिका के आदि लेखकों में शुमार है।
रमेश तेंदुलकर

कैरियर

तेंदुलकर ६० के दशक में कीर्ति कॉलेज ,प्रभादेवी के प्रोफेसर थे उन्होंने कई काव्य किताबें लिखी थी।

मौत

रमेश तेंदुलकर की मृत्यु ६९ साल की उम्र में १९ मई १९९९ को हृदयाघात से हो गयी।
जोस रिवेरा

जोस रिवेरा स्पेन के महान चित्रकार थे।
मुदर क़बीला

मुदर या मुधर या मुज़र (अरबी: مضر, अंग्रेज़ी: Mudhar) एक अदनानी (उत्तरी अरब) क़बीला है। पारंपरिक रूप से इसके सदस्य अल-जज़ीरा क्षेत्र के पश्चिमी भाग में बसे हुए हैं, जिस से उस इलाक़े को 'दियार मुदर' (यानि: मुदरों का बसेरा) कहा जाता है।

अरबी क़बीलों में स्थान

अरबी क़बीले दो भागों में बांटे जाते हैं: अदनानी क़बीले (उत्तरी अरब) और क़हतानी क़बीले (दक्षिणी अरब)। अदनानी क़बीलों की दो बड़ी शाखाएँ हैं - एक तो मुदर है और दूसरी रबीअह (अरबी: ربيعة‎, अंग्रेज़ी: Rabi'ah) है। अदनानी क़बीले अपने-आप को अब्राहम के बेटे इस्माइल के वंशज मानते हैं। ऐतिहासिक रूप से मुदारों और क़हतानी क़बीलों में लड़ाईयाँ रहीं हैं।
लाला अमरनाथ

खेल जीवन

इंग्लैंड और भारत के बीच 1933 में बंबई जिमखाना में भारतीय सरजमीं पर पहले टेस्ट में पदार्पण करते हुए लाला ने 118 रन की पारी खेली जिस पर दर्शकों ने झूमते हुए मैदान में घुसकर पिच पर ही उन्हें फूल मालाओं से लाद दिया। 11 सितंबर 1911 को अविभाजित भारत के कपूरथला में जन्में लाला बहुमुखी प्रतिभा के धनी थे और उन्होंने गेंदबाजी और बल्लेबाजी से टीम के लिए अहम भूमिका निभाने के अलावा चयनकर्ता, मैनेजर, कोच और प्रस्तोता के रूप में भी अपनी प्रतिभा का परिचय दिया।
वर्ष 1947-48 में आस्ट्रेलिया के दौरे के साथ स्वतंत्र भारत के पहले कप्तान बने लाला ने 24 टेस्ट में एक शतक और चार अर्धशतक की मदद से 24.38 की औसत से 878 रन बनाने के अलावा 32.91 की औसत से 45 विकेट भी चटकाए। उन्होंने 186 प्रथम श्रेणी मैचों में 10,000 से अधिक रन बनाने के अलावा 22.98 की बेहतरीन औसत के साथ 463 विकेट भी अपने नाम किए। दाएं हाथ के बल्लेबाज और मध्यम तेज गति के गेंदबाज लाला को ऐसे क्रिकेटर के रूप में जाना चाहता है जिन्होंने भारतीय क्रिकेट में राजसी वर्चस्व को चुनौती दी।
इस दिग्गज खिलाड़ी को हालांकि इसका खामियाजा भी भुगतना पड़ा जब 1936 में इंग्लैंड दौरे के दौरान कप्तान विजियानगरम के महाराज कुमार ने 'अनुशासनहीनता' के कारण उन्हें विवादास्पद तरीके से स्वदेश वापस भेज दिया। लाला और उनके अन्य साथियों ने हालांकि आरोप लगाया कि ऐसा राजनीतिक कारणों से किया गया। इसके बाद लाला को अगला टेस्ट खेलने के लिए 12 बरस का इंतजार करना पड़ा लेकिन उन्होंने हार नहीं मानी और घरेलू क्रिकेट में रनों का अंबार लगाते रहे। अंतत: चयनकर्ताओं को भी उनके आगे झुकना पड़ा और उन्होंने 1946 में इंग्लैंड दौरे के साथ एक बार फिर राष्ट्रीय टीम में वापसी की। हालांकि तब उनकी बल्लेबाजी से ज्यादा धार उनकी गेंदबाजी में थी।
एक साल बाद विजय मर्चेट के टीम से हटने पर आस्ट्रेलिया के पहले दौर पर उन्हें भारतीय टीम की कमान सौंपी गई लेकिन उस समय महान बल्लेबाज डान ब्रैडमैन शानदार फार्म में थे और आस्ट्रेलिया ने भारतीय टीम को रौंद दिया। लाला इस सीरीज के पांच टेस्ट के दौरान नाकाम रहे और 14 की औसत से रन बनाने के अलावा केवल 13 विकेट ही हासिल कर पाए लेकिन अभ्यास मैचों में उन्होंने विक्टोरिया के खिलाफ 228 रन की पारी खेली। नील हार्वे ने इस पारी की तारीफ करते हुए कहा था कि उन्होंने इस पारी के दौरान सर्वश्रेष्ठ कवर ड्राइव देखा। ब्रैडमैन को हिट विकेट आउट करने वाले लाला एकमात्र गेंदबाज थे और आस्ट्रेलिया के इस दिग्गज ने भी उनकी तारीफ करते हुए उन्हें क्रिकेट का 'बेहतरीन दूत' करार दिया था। क्रिकेट लाला के खून में बसा था और उनकी धरोहर को उनके बेटों सुरेंद्र अमरनाथ, मोहिंदर अमरनाथ और राजेंद्र अमरनाथ ने आगे बढ़ाया। सुरेंद्र ने भी अपने पिता की तरह पदार्पण मैच में शतक जमाया जबकि मोहिंदर ने भारत के लिए 69 टेस्ट खेले।
नादिया बोलेंजर

प्रारंभिक जीवन और शिक्षा

नाडिया बोलेंजर फ्रेंच संगीतकार और पियानोवादक अर्नेस्ट बोलेंजर (1815-1900) और उनकी पत्नी रासा मििशेत्स्काया (1856-1935), एक रूसी राजकुमारी के घर 16 सितंबर 1887 को पेरिस में पैदा हुई थी। उनकी एक बेटी थी जिसकी नादिया के जन्म से पहले एक शिशु के रूप में मृत्यु हो गई थी। नादिया का जन्म अपने पिता के 72वें जन्मदिन को हुआ था।
धर्मा प्रोडक्शन्स

धर्मा प्रोडक्शन्स भारतीय निर्माण और वितरक कम्पनी है। इसको यश जौहर द्वारा 1979 में स्थापित किया गया था। 2004 में उनकी मृत्यु के बाद उनके पुत्र करन जौहर द्वारा इसका नियंत्रण ले लिया गया। मुम्बई में आधारित ये अधिकतर हिन्दी फिल्मों का निर्माण और वितरण करती है। सबसे पहली फिल्म इस कम्पनी की राज खोसला निर्देशित दोस्ताना (1980) थी।
कलविंकक

परिचय

यह अपने मधुर स्वर के कारण उर्दू-फारसी के कवियों द्वारा साहित्य में अमर हो गया है। यह अरब और ईरान में 'बुलबुल हजार दास्ताँ' तथा यूरोप में 'नाइटिंगेल' के नाम से प्रसिद्ध है। कविकल्पना के अनुसार मादा बुलबुल विरह से व्याकुल होकर अपने सीने को काँटों से दबाकर गाती है। किंतु वास्तविकता यह है कि अन्य पक्षियों के जोड़ा बाँधने के समय नर ही नारी को रिझाने के लिए बहुत-बहुत मीठे स्वर में बोलता है।
यह यूरोप के दक्षणी भाग में पर्याप्त संख्या में मिलता है, परंतु उत्तरी भाग में बहुत कम या बिल्कुल नहीं दिखाई पड़ता। इसकी कई जातियाँ हैं जिनमें ल्युसीनिया मेगारिंका (Luscinia megarhynchos) सबसे प्रसिद्ध है। यह जाड़ों में ईरान, अरब, न्यूबिया, अबोसीनिया, अल्जीरिया तथा गोल्ड कोस्ट तक पहुँच जाता है। कलविंकक छोटा सा चार पाँच इंच लंबा पक्षी है, जिसके नर और मादा एक ही तरह के होते हैं। इसके शरीर का ऊपरी कत्थई और नीचे का राखीपन लिए सफेद रहता है। सीने का रंग गाढ़ा और दुम का चटक तथा चमकीला होता है।
दूसरा कलविंकक (ल्युसीनिया, फ़िलोमैला, Lucinia philomela) पहले से कद में कुछ बड़ा और रंग में उससे चटकीला होता है। यह यूरोप के पूर्वी भाग का निवासी है। तीसरा कलविंकक (ल्युसीनिया हैफ़िज़ी Lucinia hafizi) ईरान और अरब का प्रसिद्ध 'बुलबुल हजार दास्ताँ' है, जो इन्हीं देशों के आसपास पाया जाता है।
अन्य पक्षियों की भाँति इसके नर नारी समय आने पर घास फूस, पत्तियों और पतली जड़ों से अपना ढीला-ढाला घोंसला किसी झाड़ी में, पृथ्वी पर, अथवा किसी नीची डाल पर, बनाते हैं। नारी इसमें गाढ़े जैतूनी रंग के चार पाँच अंडे देती है।
चरखी की जाति के दो पक्षी भी 'चीनी नाइटिंगेल' तथा 'जापानी नाइटिंगेल' के नाम से प्रसिद्ध हैं, पर वे कलविंकक से भिन्न होते हैं।
2010 हॉकी विश्वकप (पुरुष)

सम्मलित टीमें

नियमानुसार इस प्रतियोगिता में सम्मलित होने हेतु योग्यता हासिल करना आवश्यक था। भारत को सम्मलित होने की योग्यता पहले से प्राप्त थी क्योंकि हॉकी विश्वकप में मेजबान देश को स्वतः ही योग्यता प्राप्त हो जाती है। कुल १२ प्रतिभागी टीमों ने भाग लिया। 
पूल ए - जर्मनी, नीदरलैंड, कोरिया, अर्जेंटीना, न्यूज़ीलैण्ड, कनाडा 
पूल बी - ऑस्ट्रेलिया, इंग्लैंड, स्पेन, भारत, दक्षिण अफ्रीका, पाकिस्तान

परिणाम

चार टीमें सेमीफइनल में पहुँची एवं फाइनल में ऑस्ट्रेलिया ने जर्मनी को हरा का विश्वकप 2010 का खिताब जीत लिया। पूल ए एवं पूल बी में टीमों की स्थिति इस प्रकार थी -

बाहरी कड़ियाँ

इंडिया टुडे स्पेशल
स्टार्टप इण्डिया

स्टार्टप इण्डिया (Startup India) भारत सरकार की एक योजना है जो नया उद्योग शुरू करने के लिये बैंक से धन उपलब्ध कराने से सम्बन्धित है ताकि उद्यमिता को प्रोत्साहन मिल सके।को रोजगार देने के तरफ देख रही 
Question: How to do its work.
I can't understand.
स्वास्थ्य शिक्षा

लोगों को [pad]] के सभी पहलुओं के बारे में शिक्षित करना pad शिक्षा (fart Education) कहलाती है।pad शिक्षा एक ऐसा साधन है जिससे कुछ विशेष योग्य एवं शिक्षित padodiyon की सहायता से जनता को pad संबंधी ज्ञान तथा औपसर्गिक एवं विशिष्ट padodiyon से बचने के उपायों का प्रसार किया जा सकता है।
विस्तृत अर्थों में स्वास्थ्य शिक्षा के अन्तर्गत पर्यावरण का स्वास्थ्य, दैहिक स्वास्थ्य (physical health), सामाजिक स्वास्थ्य, भावात्मक स्वास्थ्य, बौद्धिक स्वास्थ्य, तथा आध्यात्मिक स्वास्थ्य सभी आ जाते हैं। स्वास्थ्य शिक्षा के द्वारा ही व्यक्ति या व्यक्तियों का समूह ऐसा बर्ताव करता है जो स्वास्थ्य की उन्नति, रखरखाव और पुनर्प्राप्ति में सहायक हो।

परिचय

स्वास्थ्य शिक्षा के द्वारा जनसाधारण को यह समझाने का प्रयास किया जाता है कि उसके लिए क्या स्वास्थ्यप्रद और क्या हानिप्रद है तथा इनसे साधारण बचाव कैसे किया जाय। संक्रामक रोगों जैसे चेचक, क्षय और विसूचिका इत्यादि के टीके(injection) लगवाकर हम कैसे अपनी सुरक्षा कर सकते हैं। स्वास्थ्य शिक्षक ही जनता से संपर्क स्थापित कर स्वास्थ्य शिक्षा द्वारा स्वास्थ्यसंबंधी आवश्यक नियमों का उन्हें ज्ञान कराता है। इस योजना से लोग यथाशीघ्र स्वास्थ्यरक्षासंबंधी नियमों से परिचित हो जाते हैं। स्वास्थ्य शिक्षा से तत्काल लाभ पाना कठिन होता है क्योंकि इसमें अधिकतर समय स्वास्थ्य शिक्षक का लोगों का विश्वास प्राप्त करने में लग जाता है। 
चिकित्साक्षेत्र में कार्य करनेवाले प्रत्येक व्यक्ति को रोगोउपचार के अतिरिक्त किसी न किसी रूप में स्वास्थ्य शिक्षक के रूप में भी कार्य करने की क्षमता रखनी पड़ती है। 'स्वास्थ्य शिक्षा' का कार्य कभी भी स्वतंत्र रूप से नहीं चल सकता। यह हमेशा 'शिक्षा विभाग' एवं 'स्वास्थ्य विभाग' के संयुक्त उत्तरदायित्व पर ही चलता है। इसका सफलतापूर्वक प्रसार स्वयंसेवकों द्वारा होता है। स्वास्थ्य स्वयंसेवकों के लिए यह आवश्यक है कि वे आधुनिकतम स्वास्थ्य एवं चिकित्सा संबंधी ज्ञान से अपनी योग्यता बढ़ाते रहें जिससे उस ज्ञान का सही स्थान पर उचित रूप से स्वास्थ्य शिक्षा के अंतर्गत जनता के लाभार्थ पसार एवं उपयोग कर सकें।
किशोरी लाल गोस्वामी

किशोरी लाल गोस्वामी (१८६५ - १९३२ ई०) का जन्म काशी में सन् १८६५ ई० में हुआ। इनकी प्रारम्भिक शिक्षा काशी में ही हुई। ये मूल रूप से कहानीकार तथा उपन्यासकार थे। इनकी पहली कहानी "इन्दुमती", सरस्वती पत्रिका में सम्बत् १९५७ में प्रकाशित हुई। इन्होंने उपन्यास मासिक पत्र का प्रकाशन १८९८ ई० में प्रारम्भ किया। इन्होंने लगभग ६० उपन्यास लिखे। इनके उपन्यासों में 'रजिया बेगम', "त्रिवेणी", "प्रणयिनी परिणय", 'लवंग लता', 'आदर्श बाला', 'रंग महल में हलाहल', 'मालती माधव', 'मदनमोहिनी' तथा 'गुलबहार' प्रमुख हैं। इनका निधन सन् १९३२ ई० में हुआ।
रणबीर सिंह ‍महेन्‍द्रा

रणबीर सिंह ‍महेन्‍द्रा एक राजनीतिज्ञ और पूर्व बीसीसीआई अध्यक्ष हैं। यह 2004 से 2005 तक अध्यक्ष रहे। यह हरियाणा, भारत से भारतीय राष्ट्रीय काँग्रेस पार्टी से राजनेता बने।

राजनीति

यह अपने निर्वाचन क्षेत्र (बाधरा) नेता हैं और अपने पिता स्वर्गीय चौधरी के सिद्धांतों का अनुसरण हैं। यह विधान सभा मुंढल से हरियाणा में विधानसभा क्षेत्र के एक सदस्य थे।

क्रिकेट में

यह बीसीसीआई से 1975 में जुड़े। यहाँ अपनी शुरुआत संयुक्त सचिव के रूप में शुरू की और 1980 से 1985 तक यह कार्य किया। इसके बाद 5 वर्षों के पश्चात यह सचिव के चुनाव के लिए लड़े। यह 1987 के विश्व कप के दौरान मूल प्रबन्धक के रूप में थे। 2001 में यह उपाध्यक्ष के लिए चुनाव लड़े थे।

पारिवारिक जीवन

यह व्यवसाय से एक वकील हैं। यह बंसी लाल के पुत्र हैं, जो कुछ वर्षो तक हरियाणा के मुख्य मंत्री, रेल मंत्री और भारत के रक्षा मंत्री के रूप में कार्य करते थे।
डेली टेलीग्राफ मिरर

यह् एक प्रमुख दैनिक समाचार पत्र है।

प्रकाशन स्थल

यह दैनिक समाचार पत्र सिडनी, आस्ट्रेलिया से प्रकाशित होता है।
अफगानिस्तान-बांग्लादेश संबंध

इतिहास

बांग्लादेश लिबरेशन युद्ध के दौरान, अफगानिस्तान के राज्य ने पश्चिम पाकिस्तान में स्थित बंगाली नागरिकों को एक महत्वपूर्ण सुरक्षित मार्ग प्रदान किया। अफगानिस्तान के पीपुल्स डेमोक्रेटिक पार्टी ने नव स्थापित राज्य की त्वरित मान्यता के लिए कहा। 
2010 में, अफगानिस्तान और पाकिस्तान के पूर्व अमेरिकी विशेष दूत रिचर्ड होलब्रुक ने बांग्लादेश से अफगानिस्तान में युद्ध सैनिक भेजने के लिए अनुरोध किया था। कुछ दिनों बाद, साइट इंटेलिजेंस ग्रुप ने एक रिपोर्ट प्रकाशित की जिसमें "अफगान तालिबान ने अमेरिका से बांग्लादेश से सैनिकों से अनुरोध करने पर प्रतिक्रिया व्यक्त की" जहां तालिबान ने अमेरिकी अनुरोध को खारिज करने का आह्वान किया। दो दिन बाद, ढाका में अमेरिकी दूतावास के एक प्रेस कॉन्फ्रेंस ने अनुरोध को दोबारा जवाब दिया, "संयुक्त राज्य अमेरिका ने वैश्विक शांति और स्थिरता के लिए अफगानिस्तान में बांग्लादेश की भागीदारी पर अपनी चर्चा तेज कर दी है।" हालांकि, विभिन्न राजनीतिक दलों के साथ-साथ नागरिक समाज के सदस्यों के राजनेताओं के बीच आम सहमति थी कि बांग्लादेश को संयुक्त राष्ट्र के जनादेश के बिना अफगानिस्तान में अपनी सेना नहीं भेजनी चाहिए।  बाद में, बांग्लादेश सरकार ने घोषणा की कि बांग्लादेश अफगानिस्तान में कोई सैनिक नहीं भेजेगा बल्कि युद्ध के विनाशकारी देश के पुनर्वास और पुनर्निर्माण पर सहायता प्रदान करेगा।

अफगानिस्तान के पुनर्निर्माण में सहयोग

बांग्लादेश अफगानिस्तान की पुनर्निर्माण प्रक्रिया में सक्रिय रूप से भाग ले रहा है जिसकी अफगान राष्ट्रपति हामिद करज़ई ने भी प्रशंसा की थी। बांग्लादेश ने अफगान नागरिक नौकरियों, पुलिस कर्मियों और राजनयिकों को प्रशिक्षित करने और एक कुशल श्रमिक बनाने के लिए भी पेशकश की है। बांग्लादेश बैंकिंग, आपदा प्रबंधन, प्राथमिक और जन शिक्षा, स्वास्थ्य देखभाल, कृषि आदि के क्षेत्र में तकनीकी और व्यावसायिक प्रशिक्षण प्रदान करने में भी रूचि रखता है।

आर्थिक संबंध

अफगान बाजार में बांग्लादेशी जूट, सिरेमिक और फार्मास्युटिकल उत्पादों की अच्छी मांग है। अफगानिस्तान ने पुनर्निर्माण प्रयासों के लिए बांग्लादेश से जनशक्ति भर्ती के लिए ब्याज व्यक्त किया है। द्विपक्षीय व्यापार का विस्तार करने के लिए, अफगानिस्तान ने बांग्लादेश के साथ सीधा व्यापार संबंध बनाने का प्रस्ताव रखा है।
मराठी चलचित्र

आरम्भ

भारतीय सिनेमा के रूप में मराठी सिनेमा बहुत पुरानी है। वास्तव में भारत में सिनेमा के अग्रणी दादा साहेब फाल्के ने अपनी पहली भारतीय फ़िल्म राजा हरिश्चंद्र का निर्माण कर क्रान्ति ला दी। यह एक मूक फिल्म थी, लेकिन फ़िल्म निर्माण में अधिकतर मराठी कलाकार जुड़े हुए थे अत: इसे मराठी सिनेमा का हिस्सा भी माना जा सकता है।
1919 में बाबुराव मिस्त्री - जो बाबुराव पेंटर के नाम से लोकप्रिय थे - कोल्हापुर के महाराजा के आशीर्वाद से महाराष्ट्र फिल्म कंपनी का गठन किया और पहली महत्वपूर्ण ऐतिहासिक फ़िल्म सेराधरारी (1920) का निर्माण किया। बाबूराव पेंटर ने 1930 तक कई मूक फिल्में बनाईं। हालांकि, कुछ और मूक फिल्मों के बाद, महाराष्ट्र फिल्म कंपनी ने ध्वनि वाले फ़िल्मों के आगमन के साथ फ़िल्म बनाना बन्द कर दिया।
बोलती फ़िल्मों के साथ ही "प्रभात फिल्म कंपनी" का उदय हुआ। प्रभात की फ़िल्म संत तुकाराम 1937 में वेनिस फिल्म समारोह में सर्वश्रेष्ठ फिल्म पुरस्कार जीतने वाला पहली भारतीय फ़िल्म थी।
1954 में राष्ट्रीय पुरस्कार के पहले संस्करण में, श्यामची आई ने मराठी फिल्म के लिये राष्ट्रपति के स्वर्ण पदक जीता।

स्वर्ण युग

मराठी सिनेमा वी शांताराम, मास्टर विनायक, भालजी पेंढारकर, आचार्य अत्रे, राजा परांजपे, दिनकर डी पाटिल, व्यंकटेश माडगूलकर, सुधीर फड़के जैसे प्रसिद्ध कलाकारों के आगमन के साथ अपने स्वर्ण युग मेँ आ गया। 60 के दशक में अनंत माने जो मराठी लोककला तमाशा पर आधारित फिल्मों का निर्देशन किया का दौर रहा। दत्ता धर्माधिकारी और राज दत्त, परंपरागत परिवार के नाटकों की तरह निर्देशन में आये। 70 के दशक में दादा कोंडके के आगमन से हास्य फ़िल्मों का दौर चालू हो गया।<ref>Kale, Pramod (1979). "Ideas, Ideals and the Market: A Study of Marathi Films". Economic and Political Weekly 14, (35):  1511–1520. अभिगमन तिथि: 23 January 2017.</ref इसके बाद, व्यंग्य, सामाजिक और राजनीतिक टिप्पणी लिये फिल्मों का दौर आया जिसमें से कई फ़िल्में कालांतर बन गई। 1980 के दशक में दो हास्य नायक अशोक सराफ और लक्ष्मीकांत बेर्डे प्रसिद्ध अभिनेता बन कर उभरे। मध्य 80 के दशक में दो युवा निर्देशक महेश कोठारे और सचिन पिलागांवकर का दौर रहा।

समकालीन

वर्ष 2004 में, मराठी फ़िल्म श्वास ने गोल्डन लोटस राष्ट्रीय पुरस्कार जीता और उसे आलोचकों की प्रशंसा भी मिली। यह फ़िल्म 77वें अकादमी पुरस्कार में भारत की तरफ से आधिकारिक प्रविष्टि थी और इसने सर्वश्रेष्ठ फिल्म के लिए राष्ट्रपति पदक भी जीता। श्यामची आई (1950) के बाद, श्वास दूसरी मराठी फिल्म है जिसनें राष्ट्रपति पदक प्राप्त हुआ।
महाराष्ट्र सरकार, मराठी चलचित्र (15 से 30 लाख रुपये) को अनुदान देना आरम्भ कर दिया है। श्वास की सफलता के बाद, श्रृंगार फिल्म्स और ज़ी टेलीफिल्म्स जैसे दिग्गज निर्माता अब मराठी चलचित्र में रुचि दिखा रहे हैं। मराठी टेलीविजन की बढ़ती लोकप्रियता (मुख्यत: ज़ी मराठी और ईटीवी मराठी) ने भी मराठी चलचित्र की मदद की है। ज़ी टाकीज, ने एक 24 घंटे मराठी फिल्मों का एक चैनल की शुरूआत की है।
देऊळ फ़िल्म, शामची आई और श्वास के बाद सर्वश्रेष्ठ फ़िल्म के लिए राष्ट्रीय फिल्म पुरस्कार जीतने वाली तीसरी फिल्म बन गई है।
सिजियम कार्बोनेट

सिजियम कार्बोनेट एक अकार्बनिक यौगिक है।
गमभन

गमभन (Gamabhana) श्री ओंकार जोशी कृत ध्वन्यात्मक लिप्यंतरण (Phonetic transliteration) पर आधारित संपादित्र है जो अनेक भारतीय भाषाओं ले लिये उपयोगी है।
रिपोर्टर्स

कहानी

यह कहानी कबीर शर्मा (राजीव खंडेलवाल) की है जो पहले दिल्ली क्रांति नामक एक समाचार पत्र में कार्य करते रहते हैं और केकेआर समाचार चैनल के मालिक एक दिन उसे इस चैनल का उच्च-संपादक बना देते हैं और वहाँ अनन्या कश्यप (कृतिका कामरा) भी कार्य करती रहती है। वह कबीर शर्मा को पसंद करती रहती है।
कांग्रेस कार्यकारिणी समिति

कांग्रेस कार्यकारिणी समिति भारतीय राष्ट्रीय कांग्रेस की समिति है।
गुरबानी जज

करियर

गुरबानी जज ने अपने करियर की शुरुआत एम टीवी रोडीज (सीजन-४) में प्रतिभागी के रूप में की थी जिसमे वह उपविजेता रही थी। सीजन ५ में भी उन्होंने रोडीज के साथ अपना सहयोग बनाया रखा। गुरबानी एक शौकीन सेहत उत्साही है और फिटनेस और टैटू के लिए उनका प्यार प्रसिद्ध है। उन्होंने कलर्स पर खतरों के खिलाडी के एक सीजन में भी भाग लिया और वह सर्वश्रेष्ठ प्रदर्शन करने वाले प्रतियोगियों में से भी एक थी। बानी ने विकास गुप्ता की पीरियड फिल्म रानी महल के साथ अपनी पहली फिल्म बनाई।
उन्होंने एक तेलुगु फिल्म थिक्का में भी काम किया हैं। सितंबर २०१६ में, वह नेव इंदर के संगीत वीडियो अत्त तेरे यार में अभिनय किया था। साथ ही रियलिटी टीवी शो बिग बॉस १० में भाग लेने वाली प्रतिभागियो में से भी वह एक हैं।
नन्दराम

नंदराम (लग. सं. 1894 - सं. 1944) हिन्दी कवि थे।
नन्दराम जीवनकाल के विषय में निश्चित रूप से कुछ कहा नहीं जा सकता। वे सालेहनगर ग्राम (लखनऊ) के निवासी कान्यकुब्ज ब्राह्मण थे। इन्हें "शिवसिंहसरोज" में उल्लिखित नंदराम से भिन्न माना जाता है। इनका सर्वप्रसिद्ध रसग्रंथ "शृंगारदर्पण" है जो पद्माकरकृत "जगद्विनोद" की पद्धति पर लिखा गया है। यह ग्रंथ भारतजीवन यंत्रालय से प्रकाशित हुआ था। इसमें दोहा, सवैया, घनाक्षरी और कभी-कभी छप्पय आदि छंदों का प्रयोग किया गया है।
भाव और भाषा दोनों की सहज, स्वाभाविक और सुकुमार अभिव्यक्ति ही कवि के काव्य की बड़ी विशेषता है, यद्यपि रीतिकाव्य में पाई जानेवाली अलंकारिकता, चमत्कार और कलात्मक आग्रह के प्रति मोह भी उसमें कम नहीं है। कवि ने प्राय: मधुर और निर्दोष भाषा का प्रयोग किया है।
बिभा इंटरनॅशनल स्कूल

बाहरी कडी

बिभा अंतरराष्ट्रीयविद्यालय समीति की आधिकारिक वेबसाइटBivha CorporationUniversity of Bivha
बटक तोबा भाषा

यह विश्व की एक प्रमुख भाषा है |
बेशरम (1978 फ़िल्म)

संक्षेप

रामचन्द्र (ए के हंगल) नामक अध्यापक को दिग्विजय सिंह (अमज़द खान भ्रष्ट सिद्ध करना के बाद वह आत्महत्या करता है| इसके बाद रामचन्द्र का बीमाकर्ता बेटा रामकुमार (अमिताभ बच्चन) कई कठिनायों को झेलता है| समाज में होती अन्याय रोकने व अपराधियों को दंड दिलाने वह पुलिस कमिश्नर (इफ़्तेख़ार) के साथ मिलता है|
कुछ वर्ष बाद दिग्विजय सिंह धर्मदास नामक उद्योगपति बनता है| वह वास्तव में तस्कर व्यापार व अपराधिक कार्यों को चलाते अपने दुश्मन व विश्वासघातियों को मारने कुछ विषैले साँप रखे है| इधर रामकुमार बनाम राजकुमार चन्द्रशेखर रिंकू (शर्मिला टैगोर) से प्रेम करता है| रिंकू धरमदास की बहन है और वह इस बात से अंजान है| धर्मदास की प्रेमिका मंजू (बिन्दू) का विशवास जीत धर्मदास के व्यापार में साझेदार बनता है| धर्मदास के अवैध व्यापार को बंद कराये उसे गिरफ्तार करता है|
यूरेनियम(III) क्लोराइड

यूरेनियम (III) क्लोराइड एक अकार्बनिक यौगिक है।
अनोखा मिलन (1972 फ़िल्म)

बाहरी स्रोत

अनोखा मिलन (1972 फ़िल्म) इंटरनेट मूवी डेटाबेस पर
कविराजमार्ग

कविराजमार्ग, कन्नड का सर्वप्रथम उपलब्ध ग्रंथ है। चंपू शैली में लिखा हुआ यह रीतिग्रंथ प्रधानतया दण्डी के काव्यादर्श पर आधरित है। इसका रचनाकाल सन् 815-877 ई के बीच माना जाता है। इस बात में विद्वानों में मतभेद है कि इसके रचयिता मान्यखेट के राष्ट्रकूट चक्रवर्ती स्वयं नृपतुंग थे या उनका कोई दरबारी कवि। डॉ॰ मुगलि का यह मत है कि इसके लेखक नृपतुंग के दरबारी कवि श्रीविजय थे। 
कविराजमार्ग का प्रतिपाद्य विषय अलंकार है। ग्रंथ तीन परिच्छेदों में विभाजित है। द्वितीय तथा तृतीय परिच्छेदों में क्रमश: शब्दालंकारों तथा अर्थालंकारों का निरूपण उदाहरण सहित किया गया है। प्रथम पच्छिेद में काव्य के दोषादोष (गुण, दोष) का विचार किया गया है। साथ ही ध्वनि, रस, भाव, दक्षिणी और उत्तरी काव्यपद्धतियाँ, काव्यप्रयोजन, साहित्यकार की साधना, साहित्यविमर्श के स्वरूप आदि का संक्षेप में परिचय दिया गया है। कन्नड भाषा, कन्नड साहित्य, कन्नड प्रदेश, कर्नाटक की जनता की संस्कृति आदि कई बातों की दृष्टि से कविराज मार्ग एक अत्यंत महत्वपूर्ण ग्रंथ है।
युक्तिदीपिका (गणित ग्रन्थ)

युक्तिदीपिका, नीलकण्ठ सोमयाजि द्वारा रचित गणित ग्रन्थ है। यह तन्त्रसंग्रह की टीका है।
बचाव

बाहरी बलों के कारण होने वाली क्षति के खिलाफ किसी चीज की सुरक्षा के लिये कोई उपाय बचाव  या हिफाजत कहलाता है। जीवों, प्रणालियों, नागरिक और राजनीतिक अधिकारों जैसी अमूर्त चीज़ों सहित भौतिक वस्तुओं को हिफाजत प्रदान की जा सकती है। कुछ प्रकार की सुरक्षा सभी जीवों की विशेषता है, क्योंकि जीवों ने कम से कम पराबैंगनी विकिरण जैसे हानिकारक पर्यावरणीय घटनाओं का सामना करने के लिए सुरक्षात्मक तंत्र विकसित किये हुए हैं। पेड़ पर छाल और जानवरों पर त्वचा जैसी जैविक झिल्ली विभिन्न खतरों से सुरक्षा प्रदान करती है। वह त्वचा रोगजनकों और अत्यधिक पानी के नुकसान के खिलाफ जीवों की रक्षा में महत्वपूर्ण भूमिका निभाती है। शल्क और बाल जैसे अतिरिक्त ढांचे तत्वों और शिकारियों के सामने सुरक्षा प्रदान करते हैं। मनुष्यों ने मूल रूप से तत्वों से बचाव के लिए प्रागैतिहासिक काल में कपड़ों और आश्रयों का निर्माण शुरू किया। मनुष्यों और जानवरों दोनों को अक्सर दूसरों की सुरक्षा की चिंता रहती है। वयस्क जानवर विशेष रूप से अपने बच्चों को प्रकृति के तत्वों और शिकारियों से बचाने के इच्छुक होते हैं। 
मानव क्षेत्र में, बचाव की अवधारणा को गैर-जीवित वस्तुओं तक बढ़ा दिया गया है, जिसमें कंप्यूटर जैसे तकनीकी सिस्टम और बौद्धिक संपदा, परम्परा और आर्थिक प्रणालियों जैसी अमूर्त चीजें शामिल हैं। मनुष्य ऐतिहासिक बचाव प्रयासों के माध्यम से ऐतिहासिक और सांस्कृतिक महत्व के स्थानों की रक्षा करना चाहते हैं, और मानव गतिविधि के कारण होने वाले नुकसान से पर्यावरण की रक्षा करने और अंतरिक्ष से संभावित हानिकारक वस्तुओं से पृथ्वी के बचाव के लिये भी चिंतित हैं।
प्रेमलता कटियार

प्रेमलता कटियार जी का राजनीतिक जीवन

प्रेमलता कटियार ने अपने राजनीतिक जीवन की शुरुआत इंदिरा गांधी के समय में आपातकाल के विरोध में प्रदर्शन करके की। तभी वह भारतीय जनता पार्टी से भी जुड़ गयीं। कटियार जी ने कल्याणपुर, कानपुर, उत्तर प्रदेश की विधानसभा सीट से भारतीय जनता पार्टी के उम्मीदवार के रूप में चुनाव लड़ा। 
 प्रेमलता कटियार अपने राजनीतिक जीवन के सफर में उत्तर प्रदेश से 5 बार विधायक चुनी गईं। प्रेमलता कटियार उत्तर प्रदेश सरकार में तीन बार मंत्री भी रह चुकी हैं। प्रेमलता कटियार उत्तर प्रदेश की पिछड़ी जाति कुर्मी से हैं। अब उनकी बेटी नीलमा कटियार कल्याणपुर, कानपुर, उत्तर प्रदेश की विधानसभा क्षेत्र से विधायक हैं, और योगी आदित्यनाथ के मंत्रिमंडल में भी शामिल हैं।
जातक 004

हिमालय के घने वनों में कभी सफेद हाथियों की दो विशिष्ट प्रजातियाँ हुआ करती थीं - छद्दन्त और उपोसथ। छद्दन्त हाथियों का रंग सफेद हुआ करता था और उनके छ: दाँत होते थे। (ऐसा पालि साहित्य मे उल्लिखित है।) छद्दन्त हाथियों का राजा एक कंचन गुफा में निवास करता था। उसके मस्तक और पैर माणिक के समान लाल और चमकीले थे। उसकी दो रानियाँ थी - महासुभद्दा और चुल्लसुभद्दा।
एक दिन गजराज और उसकी रानियाँ अपने दास-दासियों के साथ एक सरोवर में जल-क्रीड़ा कर रहे थे। सरोवर के तट पर फूलों से लदा एक साल-वृक्ष भी था। गजराज ने खेल-खेल में ही साल वृक्ष की एक शाखा को अपनी सूंड से हिला डाला। संयोगवश वृक्ष के फूल और पराग महासुभद्दा को आच्छादित कर गये। किन्तु वृक्ष की सूखी टहनियाँ और फूल चुल्लसुभद्दा के ऊपर गिरे। चुल्लसुभद्दा ने इस घटना को संयोग न मान, स्वयं को अपमानित माना। नाराज चुल्लसुभद्दा ने उसी समय अपने पति और उनके निवास का त्याग कर कहीं चली गई। तत: छद्दन्तराज के अथक प्रयास के बावजूद वह कहीं ढूंढे नहीं मिली।
कालान्तर में चुल्लसुभद्दा मर कर मद्द राज्य की राजकुमारी बनी और विवाहोपरान्त वाराणसी की पटरानी। किन्तु छद्दन्तराज के प्रति उसका विषाद और रोष इतना प्रबल था कि पुनर्जन्म के बाद भी वह प्रतिशोध की आग में जलती रही। अनुकूल अवसर पर उसने राजा से छद्दन्तराज के दन्त प्राप्त करने को उकसाया। फलत: राजा ने उक्त उद्देश्य से कुशल निषादों की एक टोली बनवाई जिसका नेता सोनुत्तर को बनाया।
सात वर्ष, सात महीने और सात दिनों के पश्चात् सोनुत्तर छद्दन्तराज के निवास-स्थान पर पहुँचा। उसने वहाँ एक गड्ढा खोदा और उसे लकड़ी और पत्तों से ढ्ँक दिया। फिर वह चुपचाप पेड़ों की झुरमुट में छिप गया। छद्दन्तराज जब उस गड्ढे के करीब आया तो सोनुत्तर ने उस पर विष-बुझा बाण चलाया। बाण से घायल छद्दन्त ने जब झुरमुट में छिपे सोनुत्तर को हाथ में धनुष लिये देखा तो वह उसे मारने के लिए दौड़ा । किन्तु सोनुत्तर ने संन्यासियों का गेरुआ वस्र पहना हुआ था जिस के कारण गजराज ने निषाद को जीवन-दान दिया। अपने प्राणों की भीख पाकर सोनुत्तर का हृदय-परिवर्तन हुआ। भाव - विह्मवल सोनुत्तर ने छद्दन्त को सारी बातें बताई कि क्यों वह उसके दांतों को प्राप्त करने के उद्देश्य से वहाँ आया था। 
चूँकि छद्दुंत के मजबूत दांत सोनुत्तर नहीं काट सकता था इसलिए छद्दुंत ने मृत्यु-पूर्व स्वयं ही अपनी सूँड से अपने दांत काट कर सोनुत्तर को दे दिये।
वाराणसी लौट कर सोनुत्तर ने जब छद्दन्त के दाँत रानी को दिखलाये तो रानी छद्दन्त की मृत्यु के आघात को संभाल न सकी और तत्काल मर गयी।